ରୋମ୍ ୧୪/୧୧ଃ ଇଟାଲୀରେ ପୁଣି ଥରେ କରୋନା ଯୋଗୁଁ ପରିସ୍ଥିତି ଅତ୍ୟନ୍ତ ଖରାପ ହୋଇଯାଇଛି। ଗୋଟିଏ ଭିଡିଓକୁ ନେଇ ଲୋକଙ୍କ ମଧ୍ୟରେ ରାଗ ଏବଂ ଅସନ୍ତୋଷ ଦେଖା ଦେଇଛି ଯେଉଁଥିରେ ଜଣେ ରୋଗୀଙ୍କ ଶବକୁ ହସ୍ପିଟାଲର ଟୟେଲେଟରେ ଦେଖାଯାଇଛି। କୁହାଯାଉଛି ଯେ ମୃତ ବ୍ୟକ୍ତି କରୋନାରେ ପୀଡ଼ିତ ଥିଲେ। ଇଟାଲୀର ବୈଦେଶିକ ମନ୍ତ୍ରୀଙ୍କ କହିବା ଅନୁସାରେ ଇଟାଲୀର କେତେକ ଅଞ୍ଚଳରେ କରୋନା ମହାମାରୀ ଯୋଗୁଁ ସ୍ଥିତି ନିୟନ୍ତ୍ରଣ ବାହାରେ ହୋଇଯାଇଛି। ସେ କହିଛନ୍ତି ଯେ ନେପଲ୍ସ ଏବଂ କେମ୍ପୋନିଆର କେତେକ ଅଞ୍ଚଳରେ ପରିସ୍ଥିତି ବେକାବୁ ହୋଇଯାଇଛି। ସୂଚନା ଅନୁଯାୟୀ,ମୃତ ବ୍ୟକ୍ତି ଟେଷ୍ଟ୍ ପାଇଁ ଇଟାଲୀର ଏକ ହସ୍ପିଟାଲକୁ ଯାଇଥିଲେ ଏବଂ ଅପେକ୍ଷା କରିବାବେଳେ ତାଙ୍କ ମୃତ୍ୟୁ ହୋଇଯାଇଥିଲା। ଆଉ ଜଣେ କରୋନା ରୋଗୀ ତାଙ୍କ ଭିଡିଓ କରିଥିଲେ।
ଭୁବନେଶ୍ୱର ୧୫।୦୯ଃ ଆଜି ରାଜ୍ୟ କ୍ୟାବିନେଟ୍। ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଅଧ୍ୟକ୍ଷତାରେ ବସିବ ବୈଠକ । ବୈଠକରେ ୩ଟିରୁ ଅଧିକ ପ୍ରସ୍ତାବ ଆସିପାରେ। ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଅଧ୍ୟକ୍ଷତାରେ ଆଜି ରାଜ୍ୟ କ୍ୟାବିନେଟ୍ ବୈଠକ ବସିବ। ପୂର୍ବାହ୍ନ ୧୧ଟା ୩୦ରେ ଅନୁଷ୍ଠିତ ହେବାକୁ ଥିବା କ୍ୟାବିନେଟ୍ ବୈଠକରେ ୩ଟିରୁ ଅଧିକ ପ୍ରସ୍ତାବ ଆସିପାରେ। ଜିଏସ୍ ଟି ଆଇନ ସଂଶୋଧନ ସମ୍ପର୍କିତ ଅଧ୍ୟାଦେଶ ବିଲ୍ କୁ କ୍ୟାବିନେଟ୍ ଅନୁମୋଦନ ପାଇଁ ଅର୍ଥ ବିଭାଗର ପ୍ରସ୍ତାବ ରହିଛି। ଏହାସହିତ ଉଚ୍ଚଶିକ୍ଷା ବିଭାଗର ଗୋଟିଏ ପ୍ରସ୍ତାବ ରହିଛି। ସେହିପରି ସର୍ବସାଧାରଣଙ୍କ ସ୍ବାର୍ଥ ଦୃଷ୍ଟିରୁ ମୟୂରଭଞ୍ଜ ଜିଲ୍ଲାରେ ଗୋଟିଏ ପ୍ରକଳ୍ପ ନିର୍ମାଣ ପାଇଁ ଆହ୍ବାନ ହୋଇଥିବା ଟେଣ୍ଡରକୁ ମଞ୍ଜୁରି ମିଳିବ ବୋଲି ଜଣାପଡ଼ିଛି ।
